Структура на револуцинерните окрузи - МРО

Структурата на револуцинерните окрузи на Македонската револуционерна организација се формирала во еден подолг период со дирекно учество на некој од наистакнатите македонски револуционери.

 Првите револуционерни кружоци 

Поради недостаток на изворна литература не може точно да се проследи формирањето на првите револуционерни кружоци. Меѓутоа врз основа на коресподенцијата на Даме Груев која тој ја водел со Никола Дејков може да се каже дека тие биле формирани во февруари и март 1894 година.

Во месеците јули и август 1894 година Даме Груев презел една поголема обиколка низ Македонија при која биле формирани првите комитети и организацијоната мрежа. Во јули 1894 година во Кавадарци бил формиран првиот комитет во Македонија од страна на Даме Груев. Потоа Груев ги посетил: Штип, Прилеп, Битола, Ресен, Охрид и Струга.

При оваа обиколка биле формирани комитети во Прилеп, Битола, Охрид и Струга, а битолскиот бил одреден за окружен.

Силен импулс за понатамошен развој на Македонската револуционерна организација било Ресенското советување. Меѓу другото во Ресен било решено: Територијата на Македонија да се подели на револуционерни реони на чело со авторитетни лица.

Поради недостаток на извори не се знае точно како била реализирана оваа одлука, но факт е дека по советувањето како револуционерни центри егзистираат Солун, Битола и Штип.

Во летото 1895 година по барање на Даме Груев, Христо Поп Коцев го формирал комитетот во Одрин.

 Солунски конгрес 

Во 1896 година во Солун се одржал првиот конгрес на Македонската револуционерна организација и тогаш е формирана организациската физиономија. Било решено:

1. Организациската територија да се подели на 7 окрузи: Солунски, Битолски, Скопски, Велешко - Тиквешки, Струмичко - Џумајски, Штипски и Одрински.

2. Прилеп и Цариград имаат право дирекно да кореспондираат со ЦК, додека пак Централниот комитет со внатрешноста на Македононија кореспондира преку окрузите и затоа било решено ЦК да има посебни шифри за комуникација со окрузите, посебни за комуникација меѓу ЦК и Задграничните претставници, а окрузите имаат посебни шифри за комуникација меѓу себе ''Д-р, Христо Татарчев, Вътрешна македоно-одринска революционна организация като мит или реалност, Цочо Биљарски и Валентин Китанов, София, 1995Уставот на ТМОРО

Меѓутоа во пракса егзистирале 6 округа: Солунски, Битолски, Скопски, Струмички, Серски и Одрински.

Велешко-Тиквешкиот не заживеал.

Велес кореспондирал дирекно со Централниот комитет, а Тиквешкиот реон во 1899 година бил придодаден кон Солунскиот округ.

Штипскиот воопшто не егзистирал, а од предвидениот Струмичко - Џумајски настанале два округа Струмички и Серски.

1896 - 1908

 Прв Солунски револуционерен округ
 Кукушки 
 Солунски 
 Дојрански 
 Гевгелиски 
 Ениџевардарски 
 Воденски 
 Тиквешки
 Втор Битолски револуционерен округ
 Лерински 
 Костурски 
 Ресенски 
 Охридски 
 Кичевски 
 Крушевски 
 Демирхисарски 
 Битолски
 Трет Серски револуционерен округ
 Серски 
 Драмски 
 Неврокопски 
 Демирхисарски 
 Разлошки 
 Мелнички 
 Поројски
 Четврт Одрински револуционерен округ
 Малотрновски 
 Лозенградски 
 Бунархисарски 
 Чокенски
 Мустафапашански 
 Ахчелебиски 
 Дедеагачки 
 Ќумурџински
 Пети Струмички револуционерен округ
 Струмички
 Петрички
 Радовишки
 Малешевски
 Горноџумајски
 Шести Скопски револуционерен округ
 Скопски 
 Штипски 
 Кратовски 
 Кумановски 
 Кривопалански 
 Кочански 
 Велешки 
 Светиниколски 
 Тетовски Светиниколскиот и Тетовскиот реон се формират во 1905 година, кога Тетовско спаѓа во Призренскиот санџак

 Извори 

Галерија

Категорија:Македонска револуционерна организација